MultiMediaCard

MultiMediaCard (MMC) on mälukaardi standard. Standardi töötasid 1997. aastal välja SanDisk ja Siemens. Kompaktset mälukaarti kasutatakse digikaamerates, mobiiltelefonides, MP3-mängijates ja muudes kaasaskantavates seadmetes. MMC arendati edasi Secure Digital (SD) standardiks, mille mitmekülgsusest tingituna asendasid SD-kaardid aegamisi MMC-mälukaardid erinevate elektroonikaseadmete eemaldatava andmekandjanaYasar, Kinza. (juuli 2023). What Is a Flash Memory Card. TechTarget. Vaadatud 13. märtsil 2024..

 Ajalugu 
pisi|vasakul|Fotol on kahe levinud kujuga MMC- mälukaardid – MMC (vasakul) ja RS-MMC koos adapteriga (paremal)

MMC standard avalikustati 1997. aasta lõpus. Ühe standardi looja SanDiski teatel kinnitati tolleks ajaks toona 90% mobiiltelefonidest tootvate tootjate tugi. Sinna hulka kuulusid Ericsson, Nokia, Motorola ja Qualcomm ning Siemensi mobiiltelefonide tootmisüksus. 2000. aastal tõi Siemens turule mudeli SL45 – esimese mobiiltelefoni, millega sai ühendada mälukaardiSiemens SL45. GSMArena.com. Vaadatud 5. märtsil 2024..

Standardi edasi arendamiseks asutati MultimediaCard Association (MMCA). Koostöös JEDEC-iga töötas too 2006. aastal välja eMMC (embedded MultiMediaCard) standardi, millest sai rohkem kui kümneks aastaks põhiline nutitelefonide säilmälu formaatBrown, Rodney. (november 2016). What Is eMMC (embedded MultiMediaCard)?. TechTarget. Vaadatud 4. märtsil 2024.. 23. septembril 2008 teatasid MMCA ja JEDEC, et esimene ühineb viimasegaJEDEC. (23. september 2008). MultiMediaCard Association Merges with JEDEC. JEDEC. Vaadatud 4. märtsil 2024.. Edasi arendas MMC ja eMMC standardeid JEDEC. JEDEC avaldas kõige uuema eMMC standardi 2019. aasta jaanuarikuusJEDEC. (jaanuar 2019). Embedded Multi-Media Card (e•MMC), Electrical Standard (5.1). JEDEC. Vaadatud 5. märtsil 2024..

 Variandid 
 RS-MMC 
2004. aastalPeter. (18. november 2018). Counterclockwise: short history of the memory card. GSMArena.com. Vaadatud 5. märtsil 2024. võeti kasutusele Reduced-Size MultiMediaCard (RS-MMC) formaat, mis on mõõtudega 24 mm × 18 mm × 1,4 mm ligikaudu poole väiksem algsest MMC mälukaardistSilicon Power. (12. oktoober 2004). Silicon Power introduces its RS-MMC™. Silicon Power. Vaadatud 13. märtsil 2024.. Tavalisse MMC pessa ühendamiseks kinnitatakse RS-MMC külge kaarti pikendav lihtne mehaaniline adapter. RS-MMC kaasaegne variant on tuntud kui MiniDrive (MD-MMC) ehk sisuliselt adapter, millega saab RS-MMC pessa ühendada microSD mälukaarte.

 DV-MMC 
Dual-Voltage MultimediaCard (DV-MMC) standardile vastavad mälukaardid töötavad nii 3,3 V kui ka 1,8 V pingegaDefinition of MMC. PCMag. Vaadatud 13. märtsil 2024.. Madalam vajalik pinge vähendab kaardi energiatarbimist, mis on kaasaskantavates seadmetes oluline. DV-MMC mälukaardid ei püsinud eriti kaua tootmises, sest MMCplus ja MMCmobile töötavad samuti kahe pingega ja pakuvad samas lisavõimalusi.

 MMCplus ja MMCmobile 
MMCplus ja MMCmobile tähisega tohib turustada MMC standardi versiooni 4 variantidele vastavaid mälukaarte. MMC versioon 4.0 võeti kasutusse 2005. aastal. Uuendused kehtestati konkureerimiseks SD-kaartidega ja nendeks olid suurem töökiirus (26 MHz ja 52 MHz) võrreldes esialgse MMC-ga (20 MHz) või SD-kaartidega (25 MHz ja 50 MHz) ning nelja või kaheksa biti laiune andmesiin. MMC versioonide 4.x mälukaardid ühilduvad vanemate kaardilugeritega, kuid uute omaduste kasutamine nõuab uuemat riistvara ja tarkvara.

 MMCmicro 
MMCmicro on MMC formaadi väikseim versioon, olles mõõtmete 14 mm × 12 mm × 1,1 mm poolest väiksem ja õhem kui RS-MMC. Nagu MMCmobile, toetab ka MMCmicro kahe pinge kasutamist, ühildub MMC-ga ning mälukaarti saab kasutada täissuuruses MMC ja SD pesades mehaanilise adapteriga. MMCmicro kaartidel on vähemalt MMC 4.0 versiooni kiirus ja neljabitine andmesiin, kuid puuduvate elektriliste ühenduste tõttu ei toeta MMCmicro kaardid kaheksabitist andmesiini.

Algselt võttis formaadi kasutusele Samsung 13. detsembril 2004 S-cardi nime alldpreview staff. (14. detsember 2004). Samsung launches MMCmicro. Digital Photography Review. Vaadatud 13. märtsil 2024.. Hiljem kohandas ja võttis selle 2005. aastal kasutusele MMCA kolmanda MMC formaadina tavalise MMC ja RS-MMC kõrval. MMCmicro on väga sarnane microSD-kaardiga, aga mälukaardid ei ühildu füüsiliselt.

 MiCard 
MiCard on MMC standardi 2. juunil 2007 välja kuulutatud laiendus, mille maksimaalne teoreetiline salvestusmaht on 2048 GB (2 TB). Kaart koosneb kahest lahti ühendatavast osast ning sarnaneb selle poolest microSD-kaardile koos standardse SD adapteriga. Väikese mälukaardi saab ühendada otse USB pessa ja sellel on MMC-ga ühilduvad elektrilised kontaktidMelanson, Donald. (31. mai 2007). MMCA announces MiCard specification for MMC / USB combo cards. Engadget. Vaadatud 4. märtsil 2024.. Kaasasoleva adapteriga saab MiCardi kasutada tavapäraste MMC- ja SD-kaartide lugerites. Praeguseks on selliseid mälukaarte tootnud ainult Pretec.Blass, Evan. (4. märts 2024). Pretec shows off first miCARDs. Engadget. Vaadatud 4. märtsil 2024.

 eMMC 
Erinevalt teistest MMC variantidest pole embedded MultiMediaCard (eMMC või e.MMC) eemaldatav mälukaart. eMMC puhul joodetakse MMC komponendid (välkmälu, puhver ja kontroller) trükiplaadile säilmäluna kasutamiseks. Tavakasutaja ei saa seda vahetada, sest eMMC on alaliselt trükiplaadi küljes.

Peaaegu kõik mobiiltelefonid ja tahvelarvutid kasutasid seda säilmäluvormi kuni 2016. aastani, mil hakkas turuosa kasvatama eMMC asendamiseks loodud Universal Flash Storage (UFS) standardJonnalagadda, Harish. (1. veebruar 2024). What is UFS 4.0 storage, and why should you care?. Android Central. Vaadatud 13. märtsil 2024.. Siiski, eMMC mälumoodulite tootmine jätkub ka 2024. aastalShilov, Anton. (21. september 2023). eMMC Destined to Live a Bit Longer: KIOXIA Releases New Generation of eMMC Modules. AnandTech. Vaadatud 4. märtsil 2024..

 Viited 

 Välislingid 

Kategooria:Arvuti mälu